́же на вся́кое вре́мя, и на вся́кій ча́съ, на нб҃сѝ и на землѝ покланя́емый и сла́вимый хрс̑тѐ бж҃е, долготерпѣли́ве, многомлс̑тиве, многобл҃гоутро́бне, и́же пра́вєдныя любя́й, и грѣ̂шныя ми́луяй, и́же вся̂ зовы́й ко сп҃се́нію ѡбѣща́нія ра́ди бу́дущихъ бла̂гъ: са́мъ гдс̑и, пріимѝ и на́шя въ ча́съ се́й мл҃твы, и испра́ви живо́тъ на́шъ къ за́повѣдемъ твои̂мъ: ду́шы на́шя ѡсвятѝ, тѣлеса̀ ѡчи́сти, помышлє́нія испра́ви, мы̂сли ѡчи́сти, иизба́ви на́съ ѿ вся́кія ско́рби, ѕѡ́лъ и болѣ́зней: ѡградѝ на́съ ст҃ы́ми твои́ми а́гг҃лы: да ѡполче́ніемъ и́хъ соблюда́еми и наставля́еми, дости́гнемъ въ соедине́ніе вѣ́ры, и въ ра́зумъ непристу́пныя твоея̀ сла́вы, я́кѡ бл҃гослове́нъ єсѝ во вѣ́ки вѣкѡ́въ, ами́нь